L 200/68
SK
Úradný vestník Európskej únie
29.7.2022
NARIADENIE KOMISIE (EÚ) 2022/1324 z 28. júla 2022, ktorým sa menia prílohy II a III k nariadeniu Európskeho parlamentu a Rady (ES) č. 396/2005, pokiaľ ide o maximálne hladiny rezíduí benzovindiflupyru, boskalidu, fenazachínu, fluazifopu-P, flupyradifurónu, fluxapyroxadu, alumínium-fosetylu, izofetamidu, metaflumizónu, pyraklostrobínu, spirotetramatu, tiabendazolu a tolklofos-metylu v alebo na určitých produktoch (Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 14 ods.
1 písm.
a),
keďže:
(1)
Komisia Codex Alimentarius prijala 14. decembra 2021 nové maximálne hladiny rezíduí podľa kódexu (ďalej len „CXL“) pre acetochlór, afidopyropen, benzovindiflupyr, bifentrin, boskalid, buprofezín, karbendazím, chlorantra­ niliprol, cyklaniliprol, cypermetrín (vrátane alfa- a zeta-cypermetrínu), dikamba, fenazachín, flonikamid, fluazifop-P, fluensulfón, flupyradifurón, fluxapyroxad, alumínium-fosetyl, glyfozát, izofetamid, krezoxím-metyl, mandestrobín, mezotrión, metaflumizón, metkonazol, metoprén, pendimetalín, pentiopyrad, pikoxystrobín, propikonazol, pydiflumetofén, pyraklostrobín, pyriofenón, pyriproxyfén, spirotetramat, tebukonazol, tiabendazol, tolklofos-metyl a tolfenpyrad (2).
(2)
Maximálne hladiny rezíduí (ďalej len „MRL“) uvedených látok sú stanovené v prílohách II, III a V k nariadeniu (ES) č. 396/2005 s výnimkou afidopyropenu, fluensulfónu, pydiflumetofénu a tolfenpyradu, pre ktoré neboli stanovené konkrétne MRL a ktoré neboli ani zaradené do prílohy IV k nariadeniu (ES) č. 396/2005, takže pre ne platí štandardná hodnota 0,01 mg/kg stanovená v článku 18 ods.
1 písm.
b) uvedeného nariadenia.
(3)
V článku 5 ods.
3 nariadenia Európskeho parlamentu a Rady (ES) č. 178/2002 (3) sa uvádza, že ak existujú medzinárodné normy alebo ak sa očakáva ich dokončenie, majú sa brať do úvahy pri vypracúvaní alebo úprave potravinového práva, s výnimkou týchto prípadov: ak by také normy alebo ich príslušné časti neboli účinnými alebo vhodnými prostriedkami na splnenie legitímnych cieľov potravinového práva, alebo ak existuje vedecké zdôvodnenie, alebo ak by mali za následok inú úroveň ochrany, ako je úroveň stanovená za vhodnú v Únii.
Okrem toho má Únia v súlade s článkom 13 písm.
e) uvedeného nariadenia podporovať konzistentnosť medzi medzinárodnými technickými normami a potravinovým právom a pritom zabezpečiť, aby sa neznížila vysoká úroveň ochrany, ktorá sa prijala v Únii.
(1) Ú. v.
EÚ L 70, 16.3.2005, s. 1.
(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites% 252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.
Spoločný program FAO/WHO pre potravinové normy Komisie Codex Alimentarius.
Dodatok III.
Štyridsiate štvrté zasadnutie.
Virtuálne, 8. – 15. novembra, 17. – 18. novembra a 14. decembra 2021.
(3) Nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (Ú. v. ES L 31, 1.2.2002, s. 1).